**Ministru kabineta noteikumu projekta „Grozījumi Ministru kabineta 2006.gada 18.jūlija noteikumos Nr. 587 „Noteikumi par kārtību, kādā**

**civilās aviācijas lidlaukus izmanto Latvijas Republikas militārās aviācijas gaisa kuģi, un kārtību, kādā Latvijas Republikas militārās aviācijas lidlaukus izmanto civilās aviācijas gaisa kuģi”” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| I. Tiesību akta projekta izstrādes nepieciešamība | | | | | | | | | | |
| 1. | | Pamatojums | | | Likuma "[Par aviāciju](https://likumi.lv/ta/id/57659-par-aviaciju)" [29.pants.](https://likumi.lv/ta/id/57659-par-aviaciju#p29) | | | | | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Ministru kabineta 2006.gada 18.jūlija noteikumu Nr. 587 „Noteikumi par kārtību, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtību, kādā Latvijas Republikas militārās aviācijas lidlaukus izmanto civilās aviācijas gaisa kuģi” (turpmāk - noteikumi Nr.587) 2.punkts nosaka, ka Latvijas Republikas militārās aviācijas gaisa kuģi civilās aviācijas lidlaukus izmanto saskaņā ar civilās aviācijas lidlauku ekspluatācijas nosacījumiem. Noteikumos Nr.587 citas prasības attiecībā uz militārās aviācijas gaisa kuģiem, kuri izmanto civilās aviācijas lidlaukus nav noteiktas.  Eiropas Parlamenta un Padomes 2008.gada 11.marta Regula (EK) Nr.300/2008 par kopīgiem noteikumiem civilās aviācijas drošības jomā, un ar ko atceļ Regulu (EK) Nr.2320/2002 (turpmāk – regula Nr.300/2008) nosaka, kādi aviācijas drošības pasākumi ir jāveic civilās aviācijas lidlaukos, jo īpaši tajos, no kuriem tiek veikti gaisa pārvadājumi.  Saskaņā ar likuma “Par aviāciju” 116.pantu, ar militārās aviācijas gaisa kuģi tiek saprasts gan Latvijas Republikas militārās aviācijas gaisa kuģu reģistrā reģistrētie gaisa kuģi, gan ārvalstu militārās aviācijas gaisa kuģi, kurus izmanto Latvijas valsts aizsardzības un drošības interesēs. Piemēram, ar Ziemeļatlantijas līguma organizācijas (NATO) vai to dalībvalstu militārajiem gaisa kuģiem tiek atvesta militārā tehnika vai personāls, kas piedalās Nacionālo bruņoto spēku organizētajās mācībās. Taču militārās aviācijas gaisa kuģa lidojuma statusu galvenokārt nenosaka tas, kādā reģistrā gaisa kuģis ir iekļauts, bet gan gaisa kuģa lidojuma mērķis. Tādējādi arī civilās aviācijas gaisa kuģu reģistrā reģistrēts gaisa kuģis var kļūt par militārās aviācijas gaisa kuģi tajā mirklī, kad tas tiek izmantots militārām vajadzībām, piemēram, ved militāro kravu vai ved kravu, kas ir paredzēta militārās aviācijas personāla vajadzībām.  Militārās aviācijas gaisa kuģi, ņemot vērā to lidojumu mērķi un misiju, nekādi nevar nodrošināt atbilstību civilās aviācijas drošības prasībām, kā tas ir noteikts regulā Nr.300/2008.  Komisijas 2009.gada 18.decembra regula (ES) Nr. 1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (turpmāk – regula Nr.1254/2009) paredz, ka dalībvalstis var atkāpties no regulas Nr.300/2008 4.panta 1.punktā minētajiem kopējiem pamatstandartiem un pieņemt alternatīvus drošības pasākumus, kas sniedz atbilstošu drošības līmeni. Līdz 2016.gadam regula Nr.1254/2009 netika piemērota attiecībā uz militārās aviācijas gaisa kuģu lidojumiem, līdz ar to Nacionālie bruņotie spēki slēdza sadarbības līgumu ar civilās aviācijas lidlauku administrāciju (piemēram, 2010.gadā līgums noslēgts ar starptautisko lidostu “Rīgu”) par militārās aviācijas gaisa kuģu apkalpošanu. Taču līgumam ir civiltiesisks raksturs un tas ir saistošs tikai līgumslēdzēju pusēm. Bez tam, bieži ir neskaidrības, kā tiek pieteikts un apkalpots ārvalstu militārās aviācijas gaisa kuģis, tādējādi rodas situācija, ka civilās aviācijas lidlaukam var jebkurš pieteikt militārās aviācijas gaisa kuģi, tādējādi apgrūtinot civilās aviācijas lidlauka darbību.  2016.gada 30.novembrī tika pieņemta Komisijas regula Nr.2016/2096, ar kuru Regulu (ES) Nr. 1254/2009 groza attiecībā uz dažiem kritērijiem, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus, kura paredz, ka regula Nr.1254/2009 ir piemērojama arī attiecībā uz lidojumiem valsts, militārā un tiesībaizsardzības nolūkā.  Ņemot vērā regulā Nr.1254/2009 veiktos grozījumus, kas tagad pieļauj piemērot alternatīvos drošības pasākumus attiecībā uz militāras aviācijas lidojumiem, kā arī to, ka noteikumi Nr.587 jau regulē kārtību, kādā militārās aviācijas gaisa kuģi izmanto civilās aviācijas lidlaukus, tiek veikti grozījumi noteikumos Nr.587, papildinot tos ar tiesību normām, kas nosaka kārtību kā militārās aviācijas gaisa kuģi piesaka civilās aviācijas lidlauka izmantošanu, kā tiek nodrošināta virszemes apkalpošanas pakalpojumi un kādi drošības pasākumi tiek piemēroti militārās aviācijas gaisa kuģu personālam, tā bagāžai, militārai kravai un pavadošām personām.  Ievērojot juridiskās tehnikas prasības, lai nodrošinātu noteikumu teksta uztveramību un skaidrību, noteikumu projekts paredz noteikumus Nr.587 sadalīt nodaļās: I.Vispārīgie jautājumi (prasības, kas attiecas gan uz militārās aviācijas, gan uz civilās aviācijas gaisa kuģiem un noteikumos lietotie termini); II. Civilās aviācijas lidlauku izmantošana militārās aviācijas gaisa kuģu vajadzībām (prasības militārās aviācijas gaisa kuģiem, kuri izmato vai plāno izmatot civilās aviācijas lidlaukus) un III. Militārās aviācijas lidlauku izmantošana civilās aviācijas gaisa kuģu vajadzībām (prasības civilās aviācijas gaisa kuģiem, kuri izmato vai plāno izmatot militārās aviācijas lidlaukus).  Jau šobrīd militārās aviācijas gaisa kuģi bieži izmanto civilās aviācijas lidlaukus, jo īpaši starptautisko lidostu “Rīga”, gan militārās kravas, gan militārā personāla pārvadāšanai. Taču nav noteikta vienota kārtība, kas, kādos termiņos un kā piesaka militārās aviācijas gaisa kuģa lidojumu, kā un kas ir tiesīgs veikt virszemes apkalpošanas pakalpojumu sniegšanu un kā militārais personāls tiek pavadīts uz un no gaisa kuģa. Šobrīd militārās aviācijas gaisa kuģa lidojumu piesaka jebkura persona, un nereti ir gadījumi, kad nav skaidrs, kurš ir lidojuma pieteicējs, kā arī pieteikumos iesniegtā informācijas ne vienmēr ir pietiekoša, lai nodrošinātu militārās aviācijas gaisa kuģa apkalpošanu, tādējādi apgrūtinot civilās aviācijas lidlauka darbību, kā arī var radīt apdraudējumu civilās aviācijas drošībai. Projekta mērķis ir noteikt, ka turpmāk visus militārās aviācijas gaisa kuģa lidojumus organizē Latvijas Nacionālie bruņotie spēki. Ar projektu tiek noteikta vienota pieteikuma forma, minimālais pieteikuma iesniegšanas laiks, kā arī noteikti kritēriji, kas ir tiesīgs veikt militārās aviācijas gaisa kuģa virszemes apkalpošanu.  Noteikumu projekta 1.3.apakšpunktā iekļautais noteikumu Nr.587 2.6 punkts nosaka skaidrus kritērijus virszemes apkalpošanas pakalpojumu sniedzējiem. Šajā punktā noteiktie kritēriji ir attiecināmi tikai uz civilās aviācijas lidlauku uz kuru attiecas Ministru kabineta 2008.gada 17.jūnija noteikumi Nr.447 “Kārtība, kādā piešķir pieeju lidlauka sniegto pakalpojumu tirgum” (turpmāk – noteikumi Nr.447).  Šobrīd noteikumus Nr.447 piemēro tikai attiecībā uz starptautisko lidostu “Rīga”, līdz ar to noteikumu projektā iekļautie noteikumu Nr.587 2.6 punkta nosacījumi ir attiecināmi tikai uz starptautisko lidostu “Rīga”. Uz citiem civilās aviācijas lidlaukiem un virszemes apkalpošanas pakalpojumiem, kuri nav uzskaitīti noteikumu projekta iekļautā noteikumu Nr.587 2.6 punktā, piemēros 2.7 punkta nosacījumus.  Ņemot vērā, ka civilās aviācijas lidlauka primārais mērķis ir apkalpot civilās aviācijas gaisa kuģus, noteikumu projekts paredz papildināt noteikumus Nr.587 ar tiesību normu (projekta 1.3.punktā iekļautais noteikumu Nr.587 2.3 punkts), kas nosaka, ka Civilās aviācijas lidlauku, no kura tiek veikta gaisa pārvadājumi, izmatošanu militārās aviācijas gaisa kuģu vajadzībām plāno ārpus civilās aviācijas lidlauku gaisa satiksmes plūsmas un lidlauku noslogotākajiem periodiem. Tas nozīmē, ka Nacionālajiem bruņotajiem spēkiem, plānojot militārās aviācijas gaisa kuģu lidojumus, jānoskaidro un jāņem vērā lidlauka gaisa satiksmes plūsmas un lidlauku noslogotākie periodi, tādējādi netraucējot un nekavējot civilās aviācijas, jo īpaši gaisa pārvadājumu, satiksmi.  Saskaņā ar civilās aviācijas drošības prasībām, militārās aviācijas gaisa kuģa personālam nav piemērojamas drošības pārbaudes, kādas piemēro civilās aviācijas pasažieriem, jo tiem līdzi var būt gan ieroči, gan citi aizliegto priekšmetu sarakstā iekļautie priekšmeti un vielas. Projekts nosaka kārtību, kādā militārās aviācijas gaisa kuģa personālam, tā bagāžai, militārai kravai un pavadošām personām piemēro drošības pasākumus.  Noteikumu projekta 1.3.punktā iekļautā noteikumu Nr.587 2.2 3.punktā ir noteikts, ka Nacionāliem bruņotiem spēkiem ir jānoslēdz sadarbības līgums ar civilās aviācijas lidlaukiem. Nacionālie bruņotie spēki izmanto vai plāno izmantot šādus civilās aviācijas lidlaukus: starptautiskā lidosta “Rīgas”, lidlauks “Liepāja”, lidlauks “Ventspils”, Lidlauks “Jūrmala airport”, lidlauks “Spilve”, lidlauks “Ādaži”, lidlauks “Daugavpils” un lidlauks “Grīva”. Pirms minēto lidlauku izmantošanas, Nacionālie bruņotie spēki noslēdz ar lidlauku ekspluatantu sadarbības līgumu, kurā jāparedz vismaz šāda informācija:   * Nacionālo bruņoto spēku lidojuma organizatoru un civilās aviācijas lidlauku par sadarbības līguma praktisko realizāciju atbildīgās amatpersonas un to kontaktinformācija; * kādus virszemes apkalpošanas pakalpojumus un alternatīvos drošības pasākumus attiecīgais civilās aviācijas lidlauks var nodrošināt; * procedūrā, kādā Nacionālie bruņotie spēki saņems no civilās aviācijas lidlauka informāciju par projekta 1.3.punktā iekļautā noteikumu Nr.587 2.3 punktā noteikto civilās aviācijas lidlauku gaisa satiksmes plūsmas un lidlauku noslogotākajiem periodiem; * procedūras, kā Nacionālie bruņotie spēki un civilās aviācijas lidlauks sadarbojas, izpildot noteikumu Nr.587 2.4 punkta prasības un 2.5 punktā noteiktās prasības steidzamos gadījumos; * citus jautājumus, kurus puses uzskata par nepieciešamiem atrunāt un nav ierobežojumu no normatīvo aktu puses.   Noteikumi Nr.587 nosaka arī kārtību, kādā civilās aviācijas gaisa kuģi var izmantot militāros lidlaukus. Noteikumu Nr.587 3.punktā ir noteikts, ka Civilās aviācijas gaisa kuģi var izmantot Latvijas Republikas militārās aviācijas lidlaukus gaisa pārvadājumiem, ja Latvijas Republikas militārās aviācijas lidlauki vai to daļas un iekārtas, ko izmanto šādu pārvadājumu apkalpošanai, ir sertificētas atbilstoši civilo aviācijas lidlauku sertifikācijas prasībām. Eiropas Parlamenta un Padomes 2008. gada 20. februāra regula (EK) Nr. 216/2008 „Par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK” nosaka, ka civilās aviācijas gaisa kuģu ekspluatants var izmantot militāro lidlauku, ja militārajam lidlaukam ir gaisa satiksmes vadības spējas un tas atbilst civilās aviācijas gaisa kuģu ekspluatanta noteiktajām prasībām.  Savukārt Eiropas Parlamenta un Padomes 2009. gada 21. oktobra regula (EK) Nr. 1108/2009, ar ko groza Regulu (EK) Nr. 216/2008 lidlauku, gaisa satiksmes pārvaldības un aeronavigācijas pakalpojumu jomā un atceļ Direktīvu 2006/23/EK (dokuments attiecas uz EEZ), paredz lai izmantotu militāru lidlauku civilās aviācijas gaisa kuģu ekspluatantu vajadzībām nav nepieciešama lidlauka sertificēšana. Proti, I nodaļas 1. panta 2. daļa nosaka, ka regulu neattiecina uz: „b) lidlaukiem vai kādu tā daļu, kā arī aprīkojumu, personālu un organizācijām, kuras minētas punktā 1(c) un (d), kas ir kontrolēts un pārvaldīts no militārās puses.” Līdz ar to regulas II nodaļas 8a. panta 2. punkta (a) apakšpunkts „Katram lidlaukam ir nepieciešams sertifikāts” nav attiecināms uz Lielvārdes militāro lidlauku, jo tas ir militārs objekts un regula uz to netiek attiecināta. Vienlaikus I nodaļas 1. panta 3. daļa nosaka, ka attiecībā uz 2(b) un 2(c) apakšpunktu par pakalpojumiem, ko sniedz militārā puse, dalībvalstij ir jānodrošina, ka drošības līmenis ir vismaz tikpat augsts kā noteikts pamatprasību regulas Nr.1108/2009 Va un Vb pielikumā.).  Saskaņā ar likuma „Par aviāciju” 113.pantu militāros lidlaukus izveido un izmanto saskaņā ar aizsardzības ministra izdotajos iekšējos normatīvajos aktos noteikto kārtību. Aizsardzības ministrija uzrauga militāro lidlauku ekspluatāciju. Līdz ar to Aizsardzības ministrija ir uzsākusi un sagatavojusi Lielvārdes militārā lidlauka sertifikācijas dokumentus (izstrādājusi sertifikācijai nepieciešamo dokumentāciju un sertifikācijas kritēriju kontrolkarti atbilstoši Aizsardzības ministrijas normatīvajiem aktiem).  Detalizētāka informācija par to, ka civilā aviācija var izmantot militāros lidlaukus pieejama Informatīvajā ziņojumā „Par iespējām civilās aviācijas gaisa kuģu ekspluatantiem izmantot militāro lidlauku „Lielvārde” kā rezerves lidlauku lidojumiem uz Rīgu” (atbalstīts ar Ministru kabineta 2016.gada 7.jūnija protokollēmumu Nr.28; 45§). | | | | | |
| 3. | | Projekta izstrādē iesaistītās institūcijas | | | Nacionālie bruņotie spēki, Valsts aģentūra “Civilās aviācijas aģentūra”, valsts akciju sabiedrība “Starptautiskā lidosta “Rīga””. | | | | | |
| 4. | | Cita informācija | | | Nav | | | | | |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | | | | | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | | | | Civilās aviācijas lidlauku ekspluatanti un civilās un militārās aviācijas gaisa kuģu ekspluatanti | | | |
| 2. | | Tiesiskā regulējuma ietekme uz tautsaimniecību un administratīvo slogu | | | | | Tiesiskā regulējuma mērķis ir noteikt militārās aviācijas gaisa kuģu virszemes apkalpošanas un alternatīvie drošības pasākumu piemērošanas kārtību civilās aviācijas lidlaukos. | | | |
| 3. | | Administratīvo izmaksu monetārs novērtējums | | | | | Administratīvās izmaksas gada laikā mērķgrupai, kuru veido juridiskas personas, nepārsniedz 2000 euro. | | | |
| 4. | | Cita informācija | | | | | Nav. | | | |
|  | | | | | | | | | | |
| V. Tiesību akta projekta atbilstība Latvijas Republikas starptautiskajām saistībām | | | | | | | | | | |
| 1. | Saistības pret Eiropas Savienību | | | | | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).  Eiropas Parlamenta un Padomes 2008.gada 11.marta Regulu (EK) Nr.300/2008 par kopīgiem noteikumiem civilās aviācijas drošības jomā, un ar ko atceļ Regulu (EK) Nr.2320/2002 (publicēta “Eiropas Savienības Oficiālajā Vēstnesī” L 97, 09.04.2008.)  Eiropas Parlamenta un Padomes 2008. gada 20. februāra regula (EK) Nr. 216/2008  par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK  Eiropas Parlamenta un Padomes 2009. gada 21. oktobra regula (EK) Nr. 1108/2009, ar ko groza Regulu (EK) Nr. 216/2008 lidlauku, gaisa satiksmes pārvaldības un aeronavigācijas pakalpojumu jomā un atceļ Direktīvu 2006/23/EK | | | | |
| 2. | Citas starptautiskās saistības | | | | | Starptautiskais 2016.gada 14.jūnija dokuments - Letter of agreement among North Atlantic Treaty organization and Ministry of Defence of the Republic of Estonia, the Ministry of Economic affairs and communications of Republic of Estonia, the government of the Republic of Latvia and the government of the Republic of Lithuania, on airspace management arrangements in support of the NATO air policing mission and other air activities in the Baltic states.  1949. gada 4. aprīļa Ziemeļatlantijas līgums. | | | | |
| 3. | Cita informācija | | | | | Nav. | | | | |
| 1.tabula Tiesību akta projekta atbilstība ES tiesību aktiem | | | | | | | | | | |
| Attiecīgā ES tiesību akta datums, numurs un nosaukums | | | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).  Eiropas Parlamenta un Padomes 2008.gada 11.marta Regulu (EK) Nr.300/2008 par kopīgiem noteikumiem civilās aviācijas drošības jomā, un ar ko atceļ Regulu (EK) Nr.2320/2002 (publicēta “Eiropas Savienības Oficiālajā Vēstnesī” L 97, 09.04.2008.)  Eiropas Parlamenta un Padomes regula (EK) Nr. 216/2008  (2008. gada 20. februāris) par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (publicēta “Eiropas Savienības Oficiālajā Vēstnesī” L 79, 19.03.2008.)  Eiropas Parlamenta un Padomes 2009. gada 21. oktobra regula (EK) Nr. 1108/2009, ar ko groza Regulu (EK) Nr. 216/2008 lidlauku, gaisa satiksmes pārvaldības un aeronavigācijas pakalpojumu jomā un atceļ Direktīvu 2006/23/EK (publicēta “Eiropas Savienības Oficiālajā Vēstnesī” L 309, 21.11.2009.) | | | | | | | |
| A | | | B | | | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.300/2008 4.panta 4.punkts | | | Projekta 1.1.apakšpunkts (1.11. apakšpunkts) | | | | | Tiesību norma ieviesta pilnībā | | Projekts stingrākas prasības neparedz. |
|  | | |  | | | | |  | |  |
| Regulas Nr.2015/1998 11.2.2.punkts | | | Projekta 1.1.apakšpunkts (2.22 apakšpunkts) | | | | | Tiesību norma ieviesta pilnībā | | Projekts stingrākas prasības neparedz. |
|  | | |  | | | | |  | |  |
| Regulas Nr.216/2008 1. pants 3.punkts | | | Projekta 1.5.apakšpunkts | | | | | Tiesību norma ieviesta pilnībā | | Projekts stingrākas prasības neparedz. |
| Regulas Nr.1108/2009 I nodaļas 1. panta 2. daļa un I nodaļas 1. panta 3. daļa | | | Projekta 1.5.apakšpunkts | | | | | Tiesību norma ieviesta pilnībā | | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | | | | | | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | | | | | Noteikumu projekts šo jomu neskar. | | |
| Cita informācija | | | | | | | | Nav. | | |
| 2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei | | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | 1949.gada 4.aprīļa Ziemeļatlantijas līgums    Starptautiskais 2016.gada 14.jūnija dokuments - Letter of agreement among North Atlantic Treaty organization and Ministry of Defence of the Republic of Estonia, the Ministry of Economic affairs and communications of Republic of Estonia, the Government of the Republic of Latvia and the Government of the Republic of Lithuania, on airspace management arrangements in support of the NATO air policing mission and other air activities in the Baltic states. | | | | | | |
| A | | | | B | | | | | C | |
| 1949.gada 4.aprīļa Ziemeļatlantijas līgums  3.pants – Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam. | | | | Ar projektu tiek uzturētas un attīstītas Latvijas individuālās un NATO ietvaros kolektīvās spējas pretoties bruņotam uzbrukumam, sekmēta spēja novērst Puses teritoriālā valsts integritātes, politiskā neatkarības, drošības apdraudējumu. Tiek nodrošināta iespēja saņemt un pilnvērtīgi izmantot sabiedroto palīdzību. | | | | | Saistības tiek izpildītas daļēji – projektā ietvertie nosacījumi ir tikai viens no daudziem kolektīvās aizsardzības sistēmas stiprināšanas pasākumiem. | |
| Starptautiskais 2016.gada 14.jūnija dokuments - Letter of agreement among North Atlantic Treaty organization and Ministry of Defence of the Republic of Estonia, the Ministry of Economic affairs and communications of Republic of Estonia, the Government of the Republic of Latvia and the Government of the Republic of Lithuania, on airspace management arrangements in support of the NATO air policing mission and other air activities in the Baltic states.  5.2.3. punkts | | | | Ar projektu tiek uzturētas un attīstītas Latvijas individuālās un NATO ietvaros kolektīvās spējas pretoties bruņotam uzbrukumam, sekmēta spēja novērst Puses teritoriālā valsts integritātes, politiskā neatkarības, drošības apdraudējumu. Tiek nodrošināta iespēja saņemt un pilnvērtīgi izmantot sabiedroto palīdzību. | | | | | Saistības tiek izpildītas daļēji – projektā ietvertie nosacījumi ir tikai viens no daudziem kolektīvās aizsardzības sistēmas stiprināšanas pasākumiem. | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Publicēts Aizsardzības ministrijas mājaslapas sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Projekta izstrādes gaitā, tika veiktas konsultācijas ar lidlauka “Liepāja” un “Ventspils” ekspluatantiem. Pēc projekta izsludināšanas Valsts sekretāru sanāksmē, atzinumu par projektu iesniedza lidlauka “Daugavpils” ekspluatants. |
| 3. | Sabiedrības līdzdalības rezultāti | Lidlauka “Liepāja” un “Ventspils” ekspluatantiem tika izskaidrots, ka militārās aviācijas gaisa kuģi civilās aviācijas lidlaukā var pieprasīt tikai tādus virszemes apkalpošanas pakalpojumus, kādus attiecīgais lidlauks ir spējīgs nodrošināt, un tas tiek atrunāts sadarbības līgumā, kuru puses noslēdz.  Lidlauka “Daugavpils” ekspluatanta sniegtais atzinums tika izvērtēts. Tika ņemti vērā priekšlikumi precizēt noteikumu projektu atbilstoši juridiskās tehnikas prasībām. Iebildums, kurā lūgts precizēt īpašās civilās aviācijas lidlauka drošības pārbaudes procedūru veidus nav ņemts vērā, jo īpašās civilās aviācijas lidlauka drošības pārbaudes procedūras ir minētas regulā Nr.2015/1998 un tās ir jāzina katram civilās aviācijas lidlauka ekspluatantam.  Iebildums, kurā lūgts papildināt projektu ar veidlapu, kas būtu iesniedzama Civilās aviācijas aģentūrā, lai informētu par īpašo civilās aviācijas lidlauka drošības pārbaudes procedūru piemērošanu, nav ņemts vērā, jo šāda informācijas apmaiņas veids ir iestrādāts lidlauka drošības programmā. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nacionālie bruņotie spēki spēs efektīvi veikt likumā noteiktos uzdevumus un sniegt atbalstu valsts drošības un teritorijas neaizskaramības nodrošināšanā.  Institūciju darbības organizēšana netiek ietekmēta. |
| 3. | Cita informācija | Nav. |

Anotācijas III un IV sadaļa – projekts šo jomu neskar.

Aizsardzības ministrs R. Bergmanis

Vīza: valsts sekretārs J. Garisons

22.09.2017

3071

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs

Tālr. 67335029; E-pasts: edgars.svarenieks@mod.gov.lv